Case ID: 1177244
Sentence 42: Göründüyü kimi, Gədəbəy rayon AİK-in 05.06.1999-cu il tarixli, ** saylı qərarının mübahisələndirilməsi üçün iddiaçı ilk növbədə həmin Komissiyaya, bu Komissiyanın qərarından isə Azərbaycan Respublikası Dövlət Aqrar İslahat Komissiyasına şikayət verməli idi. Həmin inzibati orqanlarda şikayət təmin edilmədiyi halda, sonuncu orqanın qərarından 30 gün müddətində, inzibati akt onun ünvanlanmadığı digər maraqlı şəxslərin qanuni maraqlarına (ilk dəfə) toxunduqda isə, həmin inzibati aktdan onun qüvvəyə mindiyi gündən 6 ay müddətində məhkəməyə şikayət verilməli idi. İddiaçı öz tələbində hazırda mübahisələndirlən aktın mövcudluğu barədə 2014-cü ildə qüvvəyə minmiş məhkəmə qətnaməsinin icra mərhələsində məlumat əldə etdiyini bildirmiş, lakin həmin aktın ləğvi barədə hazırki tələblə 2017-ci ildə məhkəməyə müraciət edərək qanunvericiliklə nəzərdə tutulmuş 6 aylıq müddəti ötürmüş, həmin müddətin üzrlü səbəbdən ötürməsi barədə isə məhkəməyə heç bir ərizə təqdim etməmişdir.